techiaith/cofnodycynulliad_en-cy huggingface dataset:
English: I've been pleased with the progress that PSBs have made to date on their first core task, and that is the assessment of local well-being. I believe now, as a Government, we've received drafts of those assessments from all local authorities in Wales, and they're being reviewed by my officials. I've had an opportunity to read parts of those assessments from different parts of Wales and I think that they demonstrate a genuinely engaged attempt to try and provide an asset-based approach to the assessment of well-being in their areas, looking at the strengths that their local populations have and how we can build on those better in the future. What they won't be able to do is to succeed to the extent we would like them to succeed if they reflect the attitude that Jenny Rathbone expressed in the first part of her supplementary question. The whole thrust of PSBs and the White Paper on local government reform is to bring people together in new collaborative and co-operative relationships in which people will recognise that some things will be done by other organisations on behalf of a wider population, and that will be the right and proper way to do things.
Welsh: Rwyf wedi bod yn falch o'r cynnydd y mae byrddau gwasanaethau cyhoeddus wedi ei wneud hyd yma ar eu tasg graidd gyntaf, sef asesu llesiant lleol. Rwy'n credu ein bod yn awr, fel Llywodraeth, wedi derbyn drafftiau o'r asesiadau hynny gan bob awdurdod lleol yng Nghymru, ac maent yn cael eu hadolygu gan fy swyddogion. Rwyf wedi cael cyfle i ddarllen rhannau o'r asesiadau hynny o wahanol rannau o Gymru ac rwy'n credu eu bod yn dangos ymgais wirioneddol ymroddgar i geisio darparu dull sy'n seiliedig ar asedau i asesu llesiant yn eu hardaloedd, gan edrych ar gryfderau eu poblogaethau lleol a sut y gallwn adeiladu ar y rheini'n well yn y dyfodol. Yr hyn na fyddant yn gallu ei wneud yw llwyddo i'r graddau yr hoffem iddynt lwyddo os ydynt yn adlewyrchu'r agwedd a fynegwyd gan Jenny Rathbone yn y rhan gyntaf o'i chwestiwn atodol. Holl bwyslais y byrddau gwasanaethau cyhoeddus a'r Papur Gwyn ar ddiwygio llywodraeth leol yw dod â phobl at ei gilydd mewn perthynas gydweithredol newydd lle y bydd pobl yn cydnabod y bydd rhai pethau'n cael eu gwneud gan sefydliadau eraill ar ran y boblogaeth ehangach, a dyna fydd y ffordd gywir a phriodol o wneud pethau.
English: Cabinet Secretary, I was going to raise the question of responses coming in with regard to voluntary mergers, and whether any local authorities had actually responded and wanted to come forward with voluntary mergers, which are a large part of your forthcoming local government reform in terms of looking for efficiency savings. Having only received one response - just one out of 22 local authorities - how do you intend to actually get stuck in now? We've been in disarray over the last three years in terms of local government reform. It doesn't look to me that there's an appetite to engage with you, having had only the one response. Therefore, how do you intend now to actually go forward and work with our local authorities to ensure that we're not keeping our front-line workers and our elected members in a vague situation where no one knows what's happening? I'm really disappointed to learn that we've only had one response.
Welsh: Ysgrifennydd y Cabinet, roeddwn am ofyn y cwestiwn ynglŷn â'r ymatebion sy'n dod i mewn ar uno gwirfoddol, a gofyn a oes unrhyw awdurdodau lleol wedi ymateb mewn gwirionedd ac yn awyddus i uno'n wirfoddol, sy'n rhan fawr o'ch cynlluniau sydd ar y ffordd ar gyfer diwygio llywodraeth leol o ran chwilio am arbedion effeithlonrwydd. O ystyried nad ydym ond wedi cael un ymateb - un yn unig o 22 awdurdod lleol - sut rydych yn bwriadu bwrw iddi yn awr? Mae wedi bod yn anhrefn arnom dros y tair blynedd diwethaf o ran diwygio llywodraeth leol. Nid yw'n ymddangos i mi fod yna awydd i ymgysylltu â chi, o ystyried mai un ymateb yn unig a gafwyd. Felly, sut rydych yn bwriadu symud ymlaen yn awr a gweithio gyda'n hawdurdodau lleol i sicrhau nad ydym yn cadw ein gweithwyr rheng flaen a'n haelodau etholedig mewn sefyllfa amwys lle nad oes neb yn gwybod beth sy'n digwydd? Rwy'n siomedig iawn o glywed nad ydym ond wedi cael un ymateb.
English: I'm not disappointed, Llywydd, in the sense that the closing date for the consultation isn't until 11 April. I'm absolutely confident that we will have a large number of responses from right across Wales by the closing date. There were two specific questions that the Member raised. We've received no formal request on the voluntary mergers front as yet. Frankly, with local government elections on the horizon, I wouldn't have anticipated that any local authority would have made such a proposal with only a few weeks still to go. I will repeat what I've said in the White Paper - that where local authorities do come forward with proposals for voluntary merger, the Welsh Government wouldn't look to be neutral on that but would look to support them where we could to try to bring those proposals to fruition. As to the Member's final point, which I've now managed to forget in my answer - .
Welsh: Nid wyf wedi siomi, Lywydd, o ystyried nad yw'r dyddiad cau ar gyfer yr ymgynghoriad tan 11 Ebrill. Rwy'n gwbl hyderus y cawn nifer fawr o ymatebion o bob cwr o Gymru erbyn y dyddiad cau. Gofynnodd yr Aelod ddau gwestiwn penodol. Nid ydym wedi derbyn unrhyw gais ffurfiol o ran uno gwirfoddol hyd yn hyn. A dweud y gwir, gydag etholiadau llywodraeth leol ar y gorwel, ni fyddwn wedi rhagweld y byddai unrhyw awdurdod lleol wedi gwneud cynnig o'r fath o ystyried mai ychydig wythnosau yn unig sydd tan hynny. Ailadroddaf yr hyn a ddywedais yn y Papur Gwyn - pan fo awdurdodau lleol yn cyflwyno cynigion ar gyfer uno gwirfoddol, ni fyddai Llywodraeth Cymru yn ceisio bod yn niwtral ar hynny, ond byddem yn ceisio eu cefnogi lle y gallem i geisio sicrhau bod y cynigion hynny'n dwyn ffrwyth. O ran pwynt olaf yr Aelod, rwyf wedi llwyddo i'w anghofio yn fy ateb - .
English: It was about engagement really.
Welsh: Roedd yn ymwneud ag ymgysylltu mewn gwirionedd.
English: Apologies. We were engaged very much with local authorities to encourage them to make sure that they do make those submissions, but it will be in their own best interests to do so, and that's why I feel confident we will see a far larger number over the next few weeks.
Welsh: Ymddiheuriadau. Roeddem yn ymgysylltu llawer ag awdurdodau lleol er mwyn eu hannog i wneud yn siŵr eu bod yn gwneud y cyflwyniadau hynny, ond bydd yn fanteisiol iddynt wneud hynny, a dyna pam rwy'n teimlo'n hyderus y byddwn yn gweld nifer lawer mwy dros yr ychydig wythnosau nesaf.
English: Could we stay with the White Paper, Llywydd, and the recommendation on the regional map for Wales? It's 20 years - I almost can't believe it - since I was commissioned, along with Professor Kevin Morgan, by the Secretary of State at that time, Ron Davies, to redesign the regional map for Wales in terms of NUTS II, to create a Valleys and west Wales region, and an east Wales region, in order to engage with the most deprived areas and, in so doing, obtain Objective 1 status for Wales. This map does the opposite: it engages disadvantaged areas and the most prosperous areas. So, could I ask the Cabinet Secretary whether this is the map that he will use in discussing the future for any continuity in terms of regional funds? Also, is it the assisted areas map for Wales?
Welsh: A gawn ni aros gyda'r Papur Gwyn, Lywydd, a hefyd yr argymhelliad ynglŷn â'r map rhanbarthol newydd i Gymru? Mae'n 20 mlynedd - rwyf bron ffaelu credu - ers i fi gael fy nghomisiynu, ar y cyd â'r Athro Kevin Morgan, gan yr Ysgrifennydd Gwladol ar y pryd, Ron Davies, i ail-lunio map rhanbarthol Cymru o ran NUTS II, i greu rhanbarth y Cymoedd a gorllewin Cymru, a dwyrain Cymru, er mwyn ymgysylltu â'r ardaloedd mwyaf difreintiedig a thrwy hynny, wrth gwrs, ennill statws Amcan 1. Mae'r map yma, wrth gwrs, yn gwneud y gwrthwyneb: mae'n ymgysylltu ag ardaloedd difreintiedig a'r ardaloedd mwyaf llewyrchus. A gaf i ofyn i'r Ysgrifennydd Cabinet ai dyma'r map y bydd e'n defnyddio wrth drafod y dyfodol ar gyfer unrhyw ddilyniant o ran cronfeydd rhanbarthol a hefyd y map ar gyfer ardaloedd a gynorthwyir, sef yr 'assisted areas map', i Gymru?
English: I'm grateful to the Cabinet Secretary for his considered response. Now, we heard in the Economy, Infrastructure and Skills Committee this morning some concern expressed by the Bevan Foundation, for example, and by Professor Karel Williams, that there is an overdependence on the model and the map, which is, in the south, based on the city regions, and, in the north, based on the growth deal for north Wales, and the risk of actually diluting the focus on those most deprived areas in the northern Valleys, for example, or the north-west of Wales. Will he look at the alternative ideas that are being proposed by the Bevan Foundation in terms of creating an enterprise zone for the Valleys, and by my own party in terms of creating a new version of the Development Board for Rural Wales and also a development body that is purpose-built for the Valleys?
Welsh: Rwy'n ddiolchgar i'r Ysgrifennydd Cabinet am ei ateb ystyrlon. Fe glywom ni yn y Pwyllgor Economi, Isadeiledd a Sgiliau y bore yma gonsýrn gan Sefydliad Bevan, er enghraifft, a gan yr Athro Karel Williams, bod gorddibyniaeth ar y model ac ar y map sydd, yn y de, ar sail y dinas-ranbarthau, yn y gogledd ar y fargen twf i ogledd Cymru, a'r perig o ddiwallu - o lastwreiddio'r ffocws, yn hytrach - ar yr ardaloedd mwyaf difreintiedig yng ngogledd y Cymoedd, er enghraifft, neu yng ngogledd-orllewin Cymru. A fyddai fe yn edrych ar y syniadau amgen sy'n cael eu cyflwyno gan Sefydliad Bevan ynglŷn â chreu parth menter i'r Cymoedd ac, a dweud y gwir, gan fy mhlaid i ynglŷn a chreu fersiwn newydd o'r Bwrdd Datblygu Cymru Wledig mewn ffordd, a hefyd asiantaeth datblygu pwrpasol i'r Cymoedd?
English: We had a perhaps less considered dialogue a few days ago across this Chamber on the question of the balance of investment by Welsh Government across our regions, and let me emphasise that there is nothing I would say that would be anti-Cardiff in any sense, but would the Cabinet Secretary be willing to commission research so that we have statistics to look at the gulf that exists and has been there over a period of decades in terms of investment by Welsh Government in the various regions? And, finally, in focusing on a golden opportunity for the Valleys, I'm not going to ask him to tell us what the Welsh Government's decision will be, but this is part of his remit, could the Cabinet Secretary tells us whether any decision or any announcement on the Circuit of Wales will be affected or impacted by Welsh Government rules on purdah within local government, which will come into force in 10 days' time? As it is an announcement of national importance, perhaps it won't affected by purdah.
Welsh: Fe gawsom ni ddeialog, llai ystyrlon efallai, ychydig ddyddiau nôl ar draws y Siambr ynglŷn â'r cwestiwn o falans y buddsoddiad gan Lywodraeth Cymru ar draws ein rhanbarthau, a gad i mi bwysleisio nad oes unrhyw beth y byddwn i am ddweud a fyddai'n wrth-Caerdydd, ond a fyddai'r Ysgrifennydd Cabinet yn fodlon ystyried comisiynu ymchwil fel bod gyda ni ystadegau i edrych ar yr agendor sydd yna dros gyfnod o flynyddoedd - mae wedi bod yna dros ddegawdau - ynglŷn â buddsoddiad gan Lywodraeth Cymru yn y gwahanol ranbarthau? Ac, yn olaf, wrth ffocysu ar gyfle euraid i'r Cymoedd, nid wyf yn gofyn iddo fe ddweud beth fydd penderfyniad Llywodraeth Cymru, ond mae hwn yn rhan o'i gyfrifoldeb ef, a all yr Ysgrifennydd Cabinet ddweud a ydy unrhyw benderfyniad neu unrhyw gyhoeddiad ynglŷn â'r Circuit of Wales yn cael ei effeithio gan reolau Llywodraeth Cymru ynglŷn â 'purdah' llywodraeth leol a fydd yn digwydd ymhen 10 diwrnod, neu, gan ei fod yn gyhoeddiad o bwys cenedlaethol, fydd e ddim?
English: Chair, I heard the exchanges in the Chamber yesterday between the leader of the house and the Member in relation to investment in different parts of Wales. There is a lot of information already available on patterns of investment over recent years and I'm sure that information can be made available. I am myself more focused on making sure that we make the right investments for the future and that we invest our scarce capital resources in a way that secures prosperity for all, right across Wales. As to the question of the Circuit of Wales, I know that my colleague Ken Skates has embarked upon what he has already promised to this Chamber, which is a period of scrutiny of the final plans that have been received from the Circuit of Wales. He will want to do that with a proper sense of due diligence and it will have to take the time that is required to do that job. I'm sure he's aware of the purdah issue, but he will be focused, I'm sure, on making sure that the plans that have been submitted are subject to the right level of scrutiny so that he can make a recommendation in due course to the National Assembly.
Welsh: Gadeirydd, clywais y drafodaeth yn y Siambr ddoe rhwng arweinydd y tŷ a'r Aelod mewn perthynas â buddsoddi mewn gwahanol rannau o Gymru. Mae llawer o wybodaeth eisoes ar gael am batrymau buddsoddi dros y blynyddoedd diwethaf ac rwy'n siŵr y gellid sicrhau bod y wybodaeth ar gael. Yn bersonol, rwy'n canolbwyntio mwy ar sicrhau ein bod yn gwneud y buddsoddiadau cywir ar gyfer y dyfodol a'n bod yn buddsoddi ein hadnoddau cyfalaf prin mewn ffordd sy'n sicrhau ffyniant i bawb ym mhob rhan o Gymru. O ran y cwestiwn ar Gylchffordd Cymru, gwn fod fy nghyd-Aelod, Ken Skates, wedi crybwyll yr hyn y mae eisoes wedi ei addo i'r Siambr hon, sef cyfnod o graffu ar y cynlluniau terfynol a ddaeth i law gan Gylchffordd Cymru. Bydd yn dymuno gwneud hynny gydag ymdeimlad priodol o ddiwydrwydd dyladwy a bydd yn rhaid iddo gymryd yr amser sydd ei angen i wneud y gwaith hwnnw. Rwy'n siŵr ei fod yn ymwybodol o'r purdah, ond bydd yn canolbwyntio, rwy'n siŵr, ar sicrhau bod y cynlluniau a gyflwynwyd yn destun i'r lefel gywir o graffu er mwyn iddo allu gwneud argymhelliad i'r Cynulliad Cenedlaethol maes o law.
English: Will the Cabinet Secretary update us on any inter-governmental discussions on the roll-out of tax devolution in the wake of the agreement on the fiscal framework?
Welsh: A wnaiff Ysgrifennydd y Cabinet roi'r wybodaeth ddiweddaraf i ni am unrhyw drafodaethau rhyng-lywodraethol ar gyflwyno datganoli treth yn sgil y cytundeb ar y fframwaith cyllidol?
English: Well, thank you, Llywydd. Since the fiscal framework was signed between the UK Government and the Welsh Government in December, I've continued to meet with the Chief Secretary to the Treasury. I met him last in Edinburgh in a quadrilateral meeting between finance Ministers, at which fiscal devolution in all parts of the United Kingdom was discussed. Two aspects, I suppose: how we make the system we've now agreed work effectively; what things we need to see on the horizon that we might want to put on future agendas for work between us.
Welsh: Wel, diolch i chi, Lywydd. Ers i'r fframwaith cyllidol gael ei lofnodi rhwng Llywodraeth y DU a Llywodraeth Cymru ym mis Rhagfyr, rwyf wedi parhau i gyfarfod â Phrif Ysgrifennydd y Trysorlys. Cyfarfûm ag ef ddiwethaf yng Nghaeredin mewn cyfarfod pedairochrog rhwng y Gweinidogion cyllid, lle y trafodwyd datganoli ariannol ym mhob rhan o'r Deyrnas Unedig. Dwy agwedd, mae'n debyg: sut rydym yn gwneud i'r system yr ydym yn awr wedi cytuno arni i weithio'n effeithiol; pa bethau y mae angen i ni eu gweld ar y gorwel y gallem fod eisiau eu rhoi ar ein hagendâu yn y dyfodol ar gyfer cyflawni gwaith rhyngom.
English: Thank you, Cabinet Secretary. As you know, there was cross-party support for the fiscal framework and we welcome its implementation. This morning, in Finance Committee, we took evidence from the Office for Budget Responsibility on the next big challenge - accurate forecasts of Welsh tax is no easy task. I'm sure you agree accuracy is vital, because the forecasts will be used to make future block grant deductions. What discussions have you had with the OBR about forecasting and how do you envisage working with them in the future to ensure that forecasts are as accurate as possible?
Welsh: Diolch i chi, Ysgrifennydd y Cabinet. Fel y gwyddoch, roedd cefnogaeth drawsbleidiol i'r fframwaith cyllidol ac rydym yn croesawu ei weithrediad. Y bore yma, yn y Pwyllgor Cyllid, cawsom dystiolaeth gan y Swyddfa Cyfrifoldeb Cyllidebol ar yr her fawr nesaf - nid yw cyflawni rhagolygon cywir o dreth Gymreig yn dasg hawdd. Rwy'n siŵr eich bod yn cytuno bod cywirdeb yn hanfodol, gan y bydd y rhagolygon yn cael eu defnyddio i wneud didyniadau grant bloc yn y dyfodol. Pa drafodaethau a gawsoch gyda'r Swyddfa Cyfrifoldeb Cyllidebol ynglŷn â chyflawni rhagolygon a sut rydych yn rhagweld y byddwch yn gweithio gyda hwy yn y dyfodol i sicrhau bod y rhagolygon mor gywir â phosibl?
English: Well, Llywydd, I met Robert Chote, the head of the OBR, in Cardiff just before Christmas to discuss the work of the OBR and how it can capture data that are important to us in Wales. But, as Nick Ramsay will know, one of the key things that we secured in the fiscal framework was an independent stream of advice - independent of the OBR - that would come particularly from a Welsh perspective should we need to deploy that as part of the fiscal framework agreement. Part of the agreement was that we would secure independent scrutiny of the Welsh Government's forecasts for the near future and I was pleased to issue a written statement to Members a few days ago, confirming that Bangor University has been successful in securing the contract to provide that independent oversight.
Welsh: Wel, Lywydd, cyfarfûm â Robert Chote, pennaeth y Swyddfa Cyfrifoldeb Cyllidebol, yng Nghaerdydd ychydig cyn y Nadolig i drafod gwaith y Swyddfa Cyfrifoldeb Cyllidebol a sut y gall gasglu data sy'n bwysig i ni yng Nghymru. Ond fel y bydd Nick Ramsay yn ei wybod, un o'r pethau allweddol a sicrhawyd gennym yn y fframwaith cyllidol oedd ffrwd o gyngor annibynnol - annibynnol ar y Swyddfa Cyfrifoldeb Cyllidebol - a fyddai'n dod o safbwynt Cymreig yn benodol pe bai angen i ni ddefnyddio hwnnw fel rhan o'r cytundeb fframwaith cyllidol. Rhan o'r cytundeb oedd y byddem yn sicrhau gwaith craffu annibynnol ar ragolygon Llywodraeth Cymru ar gyfer y dyfodol agos, ac roeddwn yn falch o gyhoeddi datganiad ysgrifenedig i'r Aelodau ychydig ddyddiau yn ôl, yn cadarnhau bod Prifysgol Bangor wedi llwyddo i ennill y cytundeb i ddarparu'r oruchwyliaeth annibynnol honno.
English: Thank you. The OBR - and others, indeed - have identified that, in recent years, growth in income receipts has been significantly lower in Wales than across the UK, due in part to issues like the raising of the personal allowance threshold and the shifting of the burden higher up the income scale, with lower incomes forming a greater proportion of the Welsh tax base. It's vital that forecasting is tailored to Welsh needs and I'm pleased with the answer that you've just given as to how you're trying to achieve an independent view of Welsh tax needs and Welsh forecasting. As I said before, it's vital that we do have accurate forecasts. It's vital that we don't have a one-size-fits-all solution to that. In the absence of a Welsh fiscal commission, how do you plan to ensure the highest input of Welsh data and Welsh experience over the years to come into the process of forecasting, which is so vital in terms of the amount of money we receive in the block grant?
Welsh: Diolch. Mae'r Swyddfa Cyfrifoldeb Cyllidebol - ac eraill, yn wir - wedi nodi, yn y blynyddoedd diwethaf, fod twf yn yr incwm a dderbynnir wedi bod yn sylweddol is yng Nghymru nag ar draws y DU, yn rhannol oherwydd materion fel codi trothwy lwfans personol a symud y baich yn uwch i fyny'r raddfa incwm, gydag incwm is yn ffurfio cyfran fwy o'r sylfaen dreth yng Nghymru. Mae'n hanfodol fod rhagolygon yn cael eu teilwra i anghenion Cymru ac rwy'n fodlon â'r ateb rydych newydd ei roi mewn perthynas â sut rydych yn ceisio sicrhau golwg annibynnol ar anghenion y dreth yng Nghymru a rhagolygon Cymru. Fel y dywedais o'r blaen, mae'n hanfodol fod gennym ragolygon cywir. Mae'n hanfodol nad oes gennym ateb un maint i bawb i hynny. Yn absenoldeb comisiwn cyllidol Cymreig, sut rydych yn bwriadu sicrhau cymaint o fewnbwn â phosibl o ddata Cymreig a phrofiad Cymreig dros y blynyddoedd i ddod i gael ei gynnwys yn y broses o gyflawni rhagolygon, sydd mor hanfodol mewn perthynas â faint o arian a gawn yn y grant bloc?
English: Llywydd, let me begin by agreeing with the general points that Nick Ramsay is making - the importance of having good, independent oversight of the process and accurate data that give us the best possible and reliable outcomes. Economic forecasting is an art, not a science, and the OBR - with its resources that we will never be able to match - you will know that, in a six-month period, its forecasts are able to move very significantly in some very important areas. So, even with very good data, and with very good resources, this remains an imprecise activity. I met the chair of the Scottish Fiscal Commission, Lady Susan Rice, when I was in Edinburgh a few weeks ago to learn from them as to how they have gone about securing that sort of advice. I'm still thinking with officials about the best way to provide that stream of independent oversight beyond the contract with Bangor, which is for the immediate future. Whether we need a full-blown commission for the level of fiscal devolution we have, I think is a question we have to be prepared to ask, but that doesn't mean to say that there aren't alternative ways in which we can secure the sort of assistance and independent input into this process that Nick Ramsay has rightly highlighted this afternoon.
Welsh: Lywydd, gadewch i mi ddechrau drwy gytuno â'r pwyntiau cyffredinol y mae Nick Ramsay yn eu gwneud - pwysigrwydd goruchwyliaeth dda, annibynnol o'r broses a data cywir sy'n rhoi'r canlyniadau gorau posibl a mwyaf dibynadwy i ni. Mae creu rhagolygon economaidd yn gelfyddyd, nid gwyddor, a'r Swyddfa Cyfrifoldeb Cyllidebol - gyda'i hadnoddau na fyddwn byth yn gallu cael eu tebyg - fe fyddwch yn gwybod bod ei rhagolygon, mewn cyfnod o chwe mis, yn gallu symud cryn dipyn mewn rhai meysydd pwysig iawn. Felly, hyd yn oed gyda data da iawn, ac adnoddau da iawn, mae'n dal i fod yn weithgaredd anfanwl. Cyfarfûm â chadeirydd Comisiwn Cyllidol yr Alban, yr Arglwyddes Susan Rice, pan oeddwn yng Nghaeredin rai wythnosau yn ôl i ddysgu oddi wrthynt sut y maent wedi mynd ati i sicrhau'r math hwnnw o gyngor. Rwy'n dal i ystyried gyda swyddogion beth yw'r ffordd orau o ddarparu'r ffrwd honno o oruchwyliaeth annibynnol y tu hwnt i'r cytundeb gyda Bangor, sydd ar gyfer y dyfodol agos. Rwy'n credu bod y cwestiwn pa un a oes angen comisiwn llawn arnom ar gyfer y lefel o ddatganoli cyllidol sydd gennym, yn un y mae'n rhaid i ni fod yn barod i'w ofyn, ond nid yw hynny'n golygu nad oes ffyrdd eraill y gallwn sicrhau'r math o gymorth a mewnbwn annibynnol i'r broses hon y mae Nick Ramsay wedi tynnu sylw ati'n briodol y prynhawn yma.
English: The Scottish First Minister has said that her Government is now to seek a second independence referendum. One of the challenges she will face is that, on a stand-alone basis, Scotland is running a deficit of some 9 per cent or 10 per cent of gross domestic product, compared to 4 per cent for the UK as a whole. It's estimated, therefore, that an independent Scotland would have to fill a fiscal hole of some £15 billion to 16 billion. Has the Cabinet Secretary made any estimate of the equivalent figure for Wales?
Welsh: Mae Prif Weinidog yr Alban wedi dweud y bydd ei Llywodraeth yn cynnal ail refferendwm annibyniaeth. Un o'r heriau a fydd yn ei hwynebu yw bod yr Alban, ar ei phen ei hun, yn gweithredu ar ddiffyg o tua 9 y cant neu 10 y cant o gynnyrch domestig gros, o'i gymharu â 4 y cant ar gyfer y DU yn ei chyfanrwydd. Amcangyfrifir, felly, y byddai'n rhaid i Alban annibynnol lenwi twll cyllidol o tua £15 biliwn i £16 biliwn. A yw Ysgrifennydd y Cabinet wedi gwneud unrhyw amcangyfrif o'r ffigur cyfatebol ar gyfer Cymru?